Income Tax આ એક એવો શબ્દ છે જેનાથી દુનિયાનો દરેક નોકરિયાત માણસ પરેશાન છે. આખું વર્ષ માણસ મહેનત કરે અને વર્ષના અંતે સરકાર આવીને તમારા ગજવામાં મોટું કાણું પાડી રૂપિયા કાઢીને લઇ જાય. આ વાત અત્યારે એટલા માટે યાદ આવી કારણ કે ગઇ કાલે જ સિંગાપોરમાં ઇન્કમ ટેક્ષ ભર્યો. પણ અહીં ઇન્ડીયા કરતા બહુ ઓછો ટેક્ષ રેટ છે. અહીં ફક્ત 3.5% લેખે મારે ટેક્ષ ભરવો પડ્યો. જો તમારી વાર્ષિક આવક 80000 સિંગાપોર ડોલરથી ઓછી હોય તો તમારે 10% થી પણ ઓછો ટેક્ષ ભરવો પડે. મારા ખ્યાલથી વિકસિત દેશોમાં સિંગાપોર એક જ એવો દેશ છે જેમાં આટલો ઓછો ટેક્ષ રેટ છે. બાકી અમેરિકા, ઓસ્ટ્રેલિયા, યુરોપ કે બીજા વિકસીત દેશોમાં ટેક્ષ રેટ લગભગ 30% ની આસપાસ જ છે. અહીં ટેક્ષ ભરવાની આખી પ્રક્રિયા ખૂબ જ સરળ છે. તમે ઓનલાઇન જ રીટર્ન ભરો અને ઓનલાઇન જ ટેક્ષની રકમ ભરો. કોઇ જાતનું દિમાગ પર ટેન્શન નહીં.